Abercorn
Store norske leksikon,Historie,Historiske hjelpevitenskaper,Adelsvesen
Abercorn er britiske (skotske) og irske adelstitler som siden 1603 har vært båret av overhodet for den skotske klanen Hamilton. Navnet henspiller på landsbyen Abercorn ved Firth of Forth cirka 20 kilometer vest for Edinburgh.
Kong Jakob 1s yndling James Hamilton (død 1616) fikk i 1603 den skotske tittelen lord Abercorn og ble opphøyd til earl of Abercorn i 1606. Den niende earl fikk i 1790 tittelen marquess of Abercorn, og dennes sønnesønn James Hamilton (1811–1885) fikk den irske tittelen duke of Abercorn i 1868.Nåværende (2018) tittelinnehaver er den femte hertug, James Hamilton (født 1934), som siden 2012 er kansler for Hosebåndsordenen og bor på slottet Baronscourt nær Newtownstewart i Nord-Irland. Les mer i Store norske leksikon adel Skottlands historie Irlands historie